ตลาดหุ้นยุโรปเปิดลบ เหตุวิตกข่าว “เครดิต สวิส” ระดมทุนเพิ่ม
ตลาดหุ้นยุโรปเปิดตลาดปรับตัวลงในวันนี้ โดยได้รับแรงกดดันจากข่าวเครดิต สวิส ประกาศระดมทุนเพิ่ม หลังจากบริษัทเปิดเผยผลประกอบการไตรมาส 3 ที่ต่ำกว่าคาดการณ์
21 ต.ค. 2558

สำนักข่าวอินโฟเควสท์ รายงานตลาดหุ้นยุโรปเปิดตลาดปรับตัวลงในวันนี้ โดยได้รับแรงกดดันจากข่าวเครดิต สวิส ประกาศระดมทุนเพิ่ม หลังจากบริษัทเปิดเผยผลประกอบการไตรมาส 3 ที่ต่ำกว่าคาดการณ์
ดัชนี Stoxx Europe 600 ปรับตัวลง 0.4% แตะที่ 361.41 จุด เมื่อเวลาประมาณ 08.10 น.ตามเวลาลอนดอนในวันนี้
ดัชนี CAC-40 ตลาดหุ้นฝรั่งเศสเปิดวันนี้ที่ 4,691.37 จุด เพิ่มขึ้น 17.56 จุด, +0.38% ดัชนี DAX ตลาดหุ้นเยอรมันเปิดวันนี้ที่ 10,185.42 จุด เพิ่มขึ้น 37.74 จุด, +0.37%
หุ้นเครดิต สวิส ร่วงลง 3.4% หลังจากธนาคารประกาศว่าจะระดมทุนราว 6.05 พันล้านฟรังก์สวิส (6.3 พันล้านดอลลาร์) ซึ่งเป็นส่วนหนึ่งของแผนปรับปรุงกลยุทธ์ โดยการเปิดเผยแผนการระดมทุนของเดรดิต สวิส มีขึ้นในวันเดียวกับที่ทางธนาคารเปิดเผยผลกำไรไตรมาส 3 ที่ต่ำกว่าคาดการณ์
ทั้งนี้ เครดิต สวิส จะขายหุ้นมูลค่า 1.35 พันล้านฟรังก์แก่ผู้ถือหุ้นบางกลุ่ม และจะเสนอขายหุ้นใหม่มูลค่า 4.7 พันล้านฟรังก์แก่นักลงทุนที่ถือหุ้นอยู่ก่อนแล้ว นอกจากนี้ เดรดิต สวิส ยังวางแผนที่จะประหยัดการใช้จ่ายราว 3.5 พันล้านฟรังก์ภายในสิ้นปี 2561